Nos magister H. officialis Eduensis notum facimus universis quod Renaudus Coquinus de Beligne in nostra presentia constitutus pro inevitabili necessitate et maxima utilitate sua, scilicet pro debitis suis urgentibus persolvendis, tradidit et obligavit capitulo Eduensi sergentariam et forestariam suam de Beligne cum omnibus pertinentiis earumdem, que de casamento dicti capituli movere noscuntur, pro septies vigenti libris Divion. sibi traditis et solutis. Quam traditionem et obligationem laudavit pariter et concessit Amengardis uxor dicti Renaudi promittentes tam dictus R. quam Amengardis uxor ejus, corporali prestito juramento, contra dictam donationem et obligationem per se vel per alios nunquam venire nec de dicta sergentaria et forestaria nec de pertinentiis se intermittère nec in ipsis aliquid reclamare quousque dicta pecunia dicto capitulo integre fuerit persoluta. Actum anno Domini Mº CCº quadragesimo, mense Marcio.